钦定古今图书集成/明伦汇编/氏族典/第170卷 > 颜廷矩
## 钦定古今图书集成/明伦汇编/氏族典/第170卷 > 颜廷矩

按《泉州府志》：“廷矩，字范卿，永春人。嘉靖戊午岁贡，授
九江府通判。有兵与民哄，当道欲罪民以媚兵，廷矩
不肯，竟以此忤。调补太宁都司断事，迁岷府长史，辅
导匡正，王甚重之。其在九江时，探匡庐、彭蠡诸胜，登
眺吟咏，江州人以白司马呼之。年九十三卒。所著有
《楚游草》《燕南寓稿》。”